Document ID: 32005D0335

KOMISIJOS SPRENDIMAS
2005 m. balandžio 25 d.
iš dalies keičiantis Sprendimą Nr. 2001/657/EB, siekiant išplėsti leidžiančios nukrypti nuostatos taikymo sritį, į kurią įtraukiama sūdytos menkės filė ir sūdyta menkė
(pranešta dokumentu Nr. C(2005) 1256)
(2005/335/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (Užjūrio šalių asociacijos sprendimą) (1), ypač į jo III priedo 37 straipsnio 9 dalies c punktą,
kadangi:
(1)
Sprendimu 2001/657/EB (2), Saint Pierre ir Miquelon leista taikyti leidžiančią nukrypti nuostatą sąvokai „produktų kilmė“, siekiant atsižvelgti į ypatingą sušaldytos menkių, jūrų ešerių, plekšnių ir otų filė, klasifikuojamos KN kodu 0304 20, padėtį.
(2)
2005 m. sausio 20 d. Prancūzijos vyriausybė paprašė iš dalies pakeisti Sprendimą 2001/657/EB, siekdama išplėsti leidžiančios nukrypti nuostatos taikymą šaldytai menkių filė, klasifikuojamai KN kodu ex 0304 20, sūdytai menkių filė, klasifikuojamai KN kodu ex 0305 30 ir sūdytai menkei, klasifikuojamai KN kodu 0305 62.
(3)
Prancūzijos vyriausybė savo prašymą pagrindė tuo, kad vietinės pramonės pardavimo strategija yra iš naujo pritaikoma Europos rinkoms.
(4)
Prašoma leidžianti nukrypti nuostata grindžiama remiantis Tarybos sprendimo 2001/822/EB III priedo 37 straipsnio 1 dalyje pateiktomis atitinkamomis nuostatomis, nes tai svarbu siekiant išsaugoti jūros produktų perdirbimo pramonę ir su ja susijusias darbo vietas.
(5)
Dėl prašomų dalinių pakeitimų nekis nei bendras leistinas metinis menkei nustatytas kiekis, nei leidžiančios nukrypti nuostatos taikymo trukmė, todėl Bendrijos pramonei nebus padaryta didelė žala.
(6)
Todėl Sprendimas 2001/657/EB turėtų būti iš dalies pakeistas.
(7)
Šiame sprendime numatytos priemonės atitinka Muitinės kodekso komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/657/EB priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2005 m. gegužės 1 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. balandžio 25 d.

Labels: 17
3
6
18
15